Source: http://www.kajaaninseudunjoukkoliikenne.fi/fi/palvelut/kaavoitus
Timestamp: 2020-06-03 09:45:50+00:00
Document Index: 22565666

Matched Legal Cases: ['§ 90', '§ 11', '§ 72', '§ 48', '§ 57', '§ 58', '§ 55', '§ 236']

Kaavoitus työskentelee etätöissä tällä hetkellä. Asiakkaat voivat ottaa yhteyttä puhelimitse tai sähköpostitse. Sähköpostit ovat muotoa etunimi.sukunimi@kajaani.fi. Asiakaspalvelu palvelee numerossa 044 7148 230.
Kaupunginhallitus on hyväksynyt 12.5.2020 (§ 90) Metsähallituksen kaavoitusaloitteen kaavoituksen valmistelun käynnistämisestä Harsunlehdon tuulivoimapuistoa varten. Harsunlehdon suunnittelualueelle on laadittu aiemmin Murtomäen tuulivoimapuiston osayleiskaava, jonka hyväksymispäätöksen Korkein hallinto-oikeus kumosi 16.12.2019 (KHO:2019:160). Harsunlehdon kaavoitus tulee vireille 2020.
Kaupunginvaltuusto hyväksyi Kontiosaari-Kuninkaanniemen alueen osayleiskaavan 4.5.2020 (§ 11). Katso lisätietoja kaavasta: http://www.kajaani.fi/palvelut/kontiosaari-kuninkaanniemi
Kaupunginhallitus käsitteli kokouksessaan 21.4.2020 (§ 72) Tikkapuro-Heinimäki-Pärsänsuon alueen osayleiskaavaluonnosta. Kaavaluonnos on nähtävillä 30.4.-18.6.2020. Katso lisätietoja kaavasta sekä kaavaluonnoksen aineisto: http://www.kajaani.fi/palvelut/tikkapuro-heinimaki-parsansuo-oyk
Kaupunginvaltuusto hyväksyi (§ 48) Kajaanin keskustaajama 2035 osayleiskaavan 4.11.2019. Kaavasta on valitettu Pohjois-Suomen hallinto-oikeuteen. Kaupunginhallitus antoi lausunnon Pohjois-Suomen hallinto-oikeuteen valitusten johdosta 31.3.2020. Kaupunginhallitus päätti 31.3.2020 § 57 keskustaajama 2035 osayleiskaavan osittaisesta voimaan tulosta kaava-alueen niiltä osin, joihin valitusten ei voida katsoa kohdistuvan. Täytäntöönpanokartta on liitetty kaavan asiakirjoihin. Katso lisätietoja kaavasta: http://www.kajaani.fi/palvelut/keskustaajama-2035
Kaupunginvaltuusto hyväksyi (§ 58) Äkälänniemi osayleiskaavan 9.12.2019. Kaavasta on valitettu Pohjois-Suomen hallinto-oikeuteen. Kaupunginhallitus antoi 31.3.2020 lausunnon Pohjois-Suomen hallinto-oikeudelle valitusten johdosta. Kaupunginhallitus päätti 31.3.2020 § 55 Äkälänniemi osayleiskaavan osittaisesta voimaan tulosta kaava-alueen niiltä osin, joihin valitusten ei voida katsoa kohdistuvan. Täytäntöönpanokartta on liitetty kaavan asiakirjoihin. Katso lisätietoja kaavasta: http://www.kajaani.fi/palvelut/akalanniemi
Kaupunginhallitus on hyväksynyt 17.12.2019 (§ 236) Abo Wind Oy:n kaavoitusaloitteen kaavoituksen valmistelun käynnistämisestä Kivikankaan tuulivoimapuistoa varten. Kaavoitus tulee vireille 2020.
Lehtikankaan koulun alueen asemakaavamuutos on tullut vireille joulukuussa 2019. Kaavamuutoksen tavoitteena on muuttaa koulukäytöstä poistunut tontti asuinkäyttöön ja ajantasaistaa vanhat puiston kaavamerkinnät ja määräykset. Lisätietoja kaavasta: http://www.kajaani.fi/palvelut/lehtikankaan-koulun-alue